**Երևան Պարկ զվարճանքի զբոսայգին** առաջին ատրակցիոնների թեմատիկ զբոսայգին է Հայաստանի մայրաքաղաք Երևանում և ընդգրկում է ատրակցիոններ և զվարճանքի այլ տեսակներ մի տարածքում։ Այն նախատեսված է մարդկանց լայն շրջանակի զվարճանքի համար իր մանկական, ընտանեկան և էքստրեմալ ատրակցիոններով։ Երևան Պարկը թեմատիկ է, քանի որ ատրակցիոնները, շրջապատող դեկորացիաները և սպասարկող անձնակազմը ոճավորված են Էմորիա կախարդական թագավորության թեմայի շուրջ։

Պատմություն
-----------

2017 թվականին գործարար Գարեգին Նուշիկյանը առաջ քաշեց Երևանում նորագույն զվարճանքների զբոսայգի, առաջին թեմատիկ այգին Հայաստանում կառուցելու գաղափարը։ 

|  |  |  |
| --- | --- | --- |
|  | Ծրագրի շրջանակներում նախատեսվում է հիմնել տարածաշրջանում նմանատիպը չունեցող մանկական, երիտասարդական, ընտանեկան հանգստի, ժամանցի և զվարճանքի կենտրոն՝ հագեցած լավագույն եվրոպական արտադրողների գերժամանակակից ատրակցիոններով, շքեղ լազերային էֆեկտներով շատրվանով և սննդի սպասարկման կետերով։

...Ծրագրի իրականացման ընդհանուր արժեքը կազմում է 22 միլիոն ԱՄՆ դոլար։ Ծրագրի ետգնումը նախատեսվում է 10 տարվա ընթացքում։ 10 տարվա ընթացքում պետական բյուջե վճարվող հարկերը կկազմեն մոտ 6 միլիարդ ՀՀ դրամ։ |  |

Կառուցումը տևել է երեք տարի, և այգին բացվել է 2021 թվականի մայիսի 15-ին։

Այգու հերոսները
---------------

Անա – Անան Էմորիայի արքայադուստրն է, ով զվարթ է, բարի և սրամիտ։ Անան շատ է սիրում զբոսնել ամբողջ Էմորիայով՝ անցկացնելով ժամանակը իր թագավորության բնակիչների՝ հատկապես երեխաների հետ։ Արքայադուստրը դեռ մանկուց սիրել է խաղալ ակտիվ խաղեր։ Նա, լինելով շատ նուրբ և փխրուն էակ, թագավորության համար դժվար պահերին լցվում է քաջությամբ և խիզախությամբ։ Անան միշտ հոգատար և հավատարիմ է իր ընկեր Յանի նկատմամբ։

Յան – Յանը Էմորիայի քաղաքացի է, ով նաև Անայի մանկության ընկերն է։ Նա շատ խիզախ է, արկածախնդիր, բարի և խելացի։ Շատ ճարպիկ է, սիրում է ծառեր մագլցել և միշտ առաջ է գալիս նոր գաղափարներով՝ խաղերը ավելի հետաքրքիր դարձնելու համար։ Նրա երազանքն է ստեղծել մի վայր, որը Էմորիայի ժողովրդին կտա մեծ երջանկություն և միասնականություն։ Յանը գաղտնի սիրում է Անային, և նրա առաքելությունն է ամեն գնով պաշտպանել Անային և Էմորիան։

Զոր – Զորը խիզախության պահապանն է, ով անվախ է, հզոր և սիրում է բարդ խաղեր։ Նա սովորեցնում է երեխաներին՝ ինչպես հաղթահարել իրենց վախերը և նոր բացահայտումներ անել։ Ըստ առասպելի, Զորը եկել է Էմորիայի բարձր լեռներից, և այդ պատճառով նա ստեղծված է բյուրեղներից։ Մեկ այլ առասպելում էլ ասվում է, որ իր բյուրեղները ուտելի շաքար աքլոր են։ Յանը միշտ փորձել է պարզել Զորի ծագումը՝ բազմիցս կծելով նրա ձեռքը։ Սակայն, այս ամենը մնում է առեղծված մինչ օրս։

Պինչու – Պինչուն հետաքրքրասիրության պահապանն է, ով հարցականի տակ է դնում ամեն ինչ։ Նրա սիրելի զբաղմունքը բարդ գլուխկոտրուկներ լուծելը և նոր բաներ սովորելն է։ Նա սովորեցնում է երեխաներին ուշադրություն դարձնել մանրուքներին և ուսումնասիրել իրենց շրջապատող աշխարհը։ Դուք հաճախ կարող եք լսել նրա կարգախոսը․ «Աշխարհը անծայրածիր է և միշտ շատ բան կա բացահայտելու և սովորելու»։ Թեև նա շատ խելացի և տեղեկացված անձնավորություն է, Պինչուն երբեք գոռոզ չէ և ժամանակ է տրամադրում մյուսներին համբերատարությամբ բացատրելու իրերը։

Նունջ –Նունջը հանդարտության պահապանն է, ով շատ քաղցր է, հոգատար և իմաստուն։ Նա մարշմելլոյի նման փափուկ է և փխրուն։ Նունջը սովորեցնում է երեխաներին ցանկացած իրավիճակում խուճապի չմատնվել և որոշում կայացնելուց առաջ երկար մտածել բոլոր տարբերակների մասին։ Երեխաները սիրում են զրուցել նրա հետ, քանի որ նա հիանալի ունկնդիր է, և միշտ ուղղորդում է նրանց գտնել իրենց համար լավագույն լուծումը։ Նունջը սիրում է վայելել մայրամուտը և բնության գրկում կազմակերպել պիկնիկներ։

Լույս – Լույսը ուրախության պահապանն է։ Նա շատ զվարթ է, ակտիվ, ցատկում է շատ և ծիծաղում։ Լույսը սիրում է կազմակերպել աշխույժ խաղեր և պատմել զվարճալի պատմություններ՝ յուրաքանչյուրի տրամադրությունը էլ ավելի բարձրացնելու համար։ Լույսը կարծես արևի շող լինի և անհնար է տխրել, երբ լսում ես նրա վարակիչ ծիծաղը։ Նրա ամենասիրելի զբաղմունքներից մեկը երեխաների ծիծաղը հավաքելն է իր փոքրիկ սրվակի մեջ, ինչն էլ դրական լիցքեր է հաղորդում նրան։ Նա կարծում է՝ ցանկացած լավ կամ վատ բան, ի վերջո, դրական արդյունքի է հասնելու։

Ատրակցիոններ
------------

1. Սամբա աշտարակ – 12,3մ պտտվող աշտարակ
2. Երևան անիվ – Պտտվող անիվ
3. Ազատ անկում – ազատ անկման աշտարակ
4. Նունջի պտույտ – 360 աստիճան պտտվող ատրակցիոն
5. Բումերանգ – ընտանեկան քոսթեր
6. Յան քոսթեր – ընտանեկան քոսթեր
7. Զորի քոսթեր – ընտանեկան քոսթեր
8. Ուրախ քոսթեր – պտտվող քոսթեր
9. Թռչող հեծանիվներ – Ինտերակտիվ ոտնակներով ատրակցիոն
10. Պտտվող օդանավ – պտտվող ինքնաթիռ
11. Կոնտիկի – պտտվող նավ
12. Ջամբո հելիքս – պտտվող գոնդոլաներ
13. Ռաշ էնդ քրաշ- ավտոդրոմ
14. Թռչող ծաղիկներ – պտտվող գոնդոլաներ
15. Երաժշտական էքսպրես – պտտվող մեքենաներ
16. Անա կարուսել – պտտվող կարուսել
17. Էնգրի փլեյնս – պտտվող մանկական ատրակցիոն
18. Ցատկող բզեզներ – ցատկող մանկական ատրակցիոն
19. Էուրեկա – ինտերակտիվ մանկական ատրակցիոն
20. Կենդանիների ուղի – կենդանիներով պտտվող ուղի
21. Վինդ սթարզ – ինտերակտիվ գլայդերներ
22. Սանտա Մարիա/էմոջինարիում – ճոճվող նավ
23. Լույսի շղթաներ – թռչող աթոռներ
24. Խաղահրապարակ
25. Բուսթեր- պտտվող էսքտրեմալ ատրակցիոն
26. Մավրիք- պտտվող էսքտրեմալ ատրակցիոն
27. Ռոտո տեխնո- պտտվող էսքտրեմալ ատրակցիոն
28. Պինչուի ավտոդրոմ- էքստրեմալ

Պատկերասրահ
-----------

* 
* 
* 
* 
* 
* 
* 
* 
*

Ծանոթագրություններ
------------------

1. ↑
2. ↑   -Գարեգին Նուշիկյանը 22 մլն դոլարով ժամանցի և զվարճանքի…
3. ↑

Արտաքին հղումներ
----------------

* Երևան Պարկ
* - YEREVAN PARK-ը կազմակերպել էր անակնկալ օր մեր հերոսների հարազատների համար